ઉમરગામ તાલુકાના અચ્છાડ ગામ પાસે પસાર થતા હાઈવે ઉપર કારચાલકે બાઈકચાલકને અડફેટે લેતા એકનું મોત થયું હતું . જેથી રોષે ભરાયેલા લોકોએ હાઇ વે ઉપર ચક્કાજામ કર્યો હતો. અહીં સ્થાનિકોના ટોળા ધસી આવતા પોલીસ અને રાજકારણીઓએ સ્થાનિકોને સમજાવી મહામહેનતે હાઈવે ફરી ખોલાવ્યો હતો. તહેવારના સમયે મોટા પાયે લોકો ટ્રાવેલિંગ કરતા હોવાથી મુંબઈ અમદાવાદ ના વાહનોનો ટ્રાફિક ઉમરગામ પાસે મોટી સંખ્યામાં જામ થયો હતો.